་བཏུང་སྙན་པའི་རོལ་སྒྲ་དང་། །རིན་ཆེན་སྣ་བདུན་བཀྲ་ཤིས་རྫས་ཀྱི་རིགས། །འདོད་འཇོའི་བ་ཕྱུག་བཞོན་པ་འདོད་པ་ལྔ། །རྒྱལ་མཚན་ལྷབ་ལྷུབ་རླུང་གཡབ་གདུགས་འཕན་དང་། །ལྡ་ལྡི་གཏེར་བུམ་དགའ་བར་བྱེད་པའི་རྒྱན། །རྔམ་པའི་དགྲ་ཆ་སྲ་བའི་གོ་ཆ་དང་། །བསྲེལ་འོས་དཀོར་ནོར་ལྷ་ཀླུ་མིས་བསྔགས་པ། །དངོས་སུ་འབྱོར་བཤམས་གཞན་ནི་ཡིད་ཀྱིས་སྤྲུལ། །འདི་ན་ཡོད་མོས་བློ་ཡིས་བཟུང་ནས་ཀུན། །རྒྱལ་པོ་ཆེན་པོ་འཁོར་དང་བཅས་ལ་འབུལ། །གཞན་ཡང་ཛམྦུ་ཏྲི་ཤའི་ཞལ་ཟས་མཆོག །ཤིང་ཐོག་འབྲུ་ཟས་མངར་གསུམ་བཱ་ལིང་བརྒྱན། །ཞོ་མར་འབྲུ་བཅུད་སྨན་སྣ་ཇི་སྙེད་སྤོད། །གཙང་མའི་གསེར་སྐྱེམས་ཤ་ལྔ་བདུད་རྩི་ལྔ། །ཨོཾ་ཨཱཿཧཱུྃ་གིས་སྦྱངས་རྟོགས་སྦར་བྱས་ནས། །འདོད་ཡོན་ཚོགས་ཀྱི་མཆོད་པ་འབུལ་ལགས་ན། །རྒྱལ་ཆེན་འཁོར་བཅས་ཐུགས་དམ་བསྐང་གྱུར་ཅིག། བཻ། མི་འཇིགས་སེང་གེའི་ཁྲི་སྟེང་ན། །བཻ་ལས་བྱུང་བའི་མགོན་པོ་ནི། །ངལ་གསོས་དགེ་བ་སྟོབས་པོ་ཆེ། །ས་བརྒྱད་དབང་ཕྱུག་ཁྱོད་ལ་བསྟོད། །བཙུན་མོ་བཞི་དང་སྲས་བཞི་དང་། །
གནོད་སྦྱིན་བརྒྱད་དང་ཀླུ་ཆེན་བརྒྱད། །ལྷ་སྲིན་སྡེ་བརྒྱད་འཁོར་བཅས་ལ། །མཆོད་ཅིང་བསྟོད་དེ་ཕྱག་ཀྱང་འཚལ། །དགྲ་བགེགས་མ་ལུས་གཞོམ་པ་དང་། །འབྱོར་པའི་ལོངས་སྤྱོད་ཕུན་ཚོགས་ཤིང་། །འདོད་རྒུ་ཡིད་བཞིན་འགྲུབ་པ་དང་། །གཞན་དོན་ལྷུན་གྱིས་འགྲུབ་པར་མཛོད། །དེ་ནས་བྱེ་བྲག་གཏོར་མ། ཨོཾ་བཛྲ་ཨ་མྲྀ་ཏས་བསངས། སྭ་བྷཱ་ཝ་སྦྱངས། བྷྲཱུྃ་སེར་པོ་ལས་གཏོར་སྣོད་རིན་པོ་ཆེའི་ཁང་བརྩེགས་རི་རབ་ཙམ་གྱི་ནང་དུ་གཏོར་མ་ཁཾ་ལྗང་ཁུ་ལས་ཞལ་ཟས་རོ་བརྒྱ་པ་ནམ་མཁའ་ཁྱབ་པར་གྱུར། ཨོཾ་ཨཱཿཧཱུྃ་ཧོས་སྦྱང་རྟོགས་སྤར། བདུད་རྩིར་བྱས་པ། ཨོཾ་ཨ་ཀཱ་རོ་སོགས། ཨོཾ་ཨཱཿཧཱུྃ། ཨོཾ་རུ་རུ་སྥུ་རུ་ཛྭ་ལ་ཏིཥྛ་སིདྡྷི་ལོ་ཙྪ་ནི་སརྦ་ཨརྠ་ས་དྷཱ་ནི་སྭཱ་ཧཱ། ཨོཾ་ན་མཿསརྦ་ཏ་ཐཱ་ག་ཏ་བྷྱོ་བི་ཤྭ་མུ་ཁེ་བྷྱཿ སརྦ་ཐཱ་ཁཾ་ཨུཏྒ་ཏེ་སྥ་ར་ཎ་ཨི་མཾ་ག་ག་ན་ཁཾ་སྭཱ་ཧཱ། ཨོཾ་བཻ་ཤྲ་མ་ཎ་ཡེ་ཨི་དཾ་བ་ལིངྟ་གྲྀཧྣནྟུ། ས་མ་ཡ་རཀྵནྟུ། མ་མ་སརྦ་སིདྡྷི་མྨེ་པྲ་ཡཙྪ་སརྦ་ཀརྨ་སཱ་ཧ་ཨ་མོ་གྷ་ཡེ་སྭཱ་ཧཱ། ཨོཾ་བཻ་ཤྲ་མ་ཎ་ཛམྦྷ་ལ་ཛ་ལནྡྲ་ཡ་པུརྞ་བྷ་དྲ་ཡཱ། མ་ཎི་བྷ་དྲ་ཡ། ཀུ་བེ་རཱ་ཡ། སཾ་པྲ་ཛྙཱ་ན་ཡེ། གུ་ཧྱ་རྠཱ་ན་ཡེ། པཉྩི་ཀ་ཡེ། པི་ཙི་ཀུཎྜ་ལི་ཡེ། ནཱ་ག་རཱ་ཛ་ཡེ། ཡཀྵ་ཤྭ་ར་ཡེ། ས་པཱ་རི་ཝཱ་ར་ཨི་དཾ་བ་ལིཾ་ཏ་གྲྀཧྣན། ས་མ་ཡ་རཀྵནྟུ། མ་མ་སརྦ་སིདྡྷི་མེ་པྲ་ཡཙྪ་སརྦ་ཀརྨ་སཱ་དྷ་སྭཱ་ཧཱ། ཞེས་ལན་གསུམ་མམ་བདུན་གྱིས་གཙོ་འཁོར་ཐམས་ཅད་ལ་ཕུལ་བས་མཉེས་ཤིང་ཚིམ་པར་བསམས་ལ། འདོད་གསོལ་ནི། རྒྱལ་པོ་ཆེན་པོ་རྣམ་ཐོས་སྲས་འཁོར་དང་བཅས་པ་ཁྱེད་རྣམས་ལ་མཐུན་པའི་རྟེན་རྫས་མཆོད་རྫས་དམ་པ་འདི་འབུལ་ལོ། །ཚིམ་ཞིང་དགྱེས་པར་བཞེས་ལ་སྒྲུབ་པ་པོ་བདག་གི་བསམ་དོན་མ་ལུས་པ་ཡིད་བཞིན་དུ་འགྲུབ་པར་མཛད་དུ་གསོལ། སླར་ཡང་བསྐང་ཞིང་བསྟོད་ཅིང་ཕྲིན་ལས་བཅོལ་པ་ནི། བཻ། རིན་ཆེན་སྣ་བདུན་ཁང་བཟའ་འཁོར་དང་བཅས། །ལྟ་བས་མི་ངོམས་ལྕང་ལོ་ཅན་གཉིས་པ། །སྐྱེད་ཚལ་ནགས་ཀླུང་བདེ་བ་ཅན་ལྗོངས་བཞིན། །གཞལ་མེད་ཁང་བརྩེགས་ལྷུན་ཆགས་ཐུགས་དམ་བསྐང་། །དཔག་བསམ་ཤིང་དང་སྤོས་ཆུའི་ཀླུང་འབབ་ངོགས། །ནོར་བུའི་འཁྲི་ཤིང་རྟ་གླང་བཞོན་པའི་ཁྱུ། །ཡིད་འོང་རི་དྭགས་བྱ་གཅན་གྱིས་གང་བ། །གྲུབ་དང་རིག་འཛིན་རྩེན་པས་ཐུགས་དམ་བསྐང་། །རིན་ཆེན་སྲད་བུའི་ཟུང་བཏགས་ཟ་འོག་གི །ཕྱི་ནང་དར་ཟབ་བར་དུ་སྲིན་བལ་ཅན། །མུ་ཏིག་ཚོམ་དང་ནོར་བུའི་ཕྲ་བཀོད་པའི། །ན་བཟའི་ཉེར་སྤྱོད་དུ་མས་ཐུགས་དམ་བསྐང་། །སྲ་མཛེས་བཻཌཱུརྻ་ཡི་བྱང་བུ་ལ། །རིན་ཆེན་རྒྱུད་སྦྲེལ་གསེར་དངུལ་མུ་ཏིག་གཡུ། །ནོར་བུའི་ཤམ་སྐེད་ཆུ་སྲིན་གཅན་ལྤགས་མཛེས། །གོ་ཁྲབ་རྨོག་ཞུ་བརྒྱན་པས་ཐུགས་དམ་བསྐང་། །རྣོ་ངར་སྲ་བཙན་རིན་ཆེན་རལ་གྲི་ཕུབ། །དཔའ་བོའི་སྟག་ཆས་དགྲ་སྡེའི་གཤེད་མངག་པའི། །མདའ་མདུང་དགྲ་སཏྭ་མཚོན་ཆའི་ཚོགས་བསྒྲིགས་པའི། །གཤིན་རྗེའི་མདུན་ས་ལྟ་བུས་ཐུགས་དམ་བསྐང་། །རྟ་མཆོག་ཅང་ཤེས་སྤྲིན་གྱི་ཤུགས་ལྡན་ཞིང་།། བོང་འགྲོས་གཟུགས་རྩལ་འགྲན་གྱི་དོ་བྲལ་བ། བཻཌཱུར་མདངས་བཀྲ་དཀར་དམར་ངང་ཞུར་སོགས། །རིན་ཆེན་རྒྱན་གོས་མཛེས་པས་ཐུགས་དམ་བསྐང་། །མཆེ་བ་དྲུག་ལྡན་གླང་ཆེན་ཐལ་དཀར་དང་། །ས་སྲུང་བུ་ལྟར་གཡུལ་ལས་རྒྱལ་བྱེད་ཅིང་། །ཅི་བསམ་འདོད་པ་ནུ་མ་ལས་བྱུང་བའི། །མཛེས་ཤིང་ཡིད་འོང་འདོད་འཇོའི་བ་ཡི་ཁྱུ། །གཞན་ཡང་རྭ་རྨིག་རྡོ་རྗེའི་ཤུགས་ལྡན་གཡག །རྔ་ཞོལ་གྱིས་བརྗིད་ངར་སྒྲས་ཁོལ་བའི་སྡེ། །དཀར་འཇམ་སྤུ་སྡུག་འཁྱིལ་བའི་རྭ་ལྡན་ཞིང་། །གངས་ཅན་རྣམས་ལ་འདོད་སྦྱིན་གཡང་ལུག་ཁྱུ། །ཞོལ་བརྗིད་ར་དང་རྨ་བྱ་ནེའུ་ལེ་སོགས། །གནམ་འཕུར་ས་ཆུ་ནགས་ཚལ་རྒྱུ་བའི་གཟུགས། །སྲིད་དགུ་མ་ཚང་མེད་པས་ཐུགས་དམ་བསྐང་།། བཻ། རིན་ཆེན་ཕོ་བྲང་དམ་པ་ནས། །མི་འཇིགས་སེང་གེའི་ཁྲི་སྟེང་ན། །བཻ་ལས་བྱུང་བའི་མགོན་པོ་ནི། །ངལ་གསོས་དགེ་བ་སྟོབས་པོ་ཆེ། །སེམས་དཔའི་སྐྱིལ་ཀྲུང་བཞུགས་ལ་བསྟོད། །གཡས་ན་རིན་ཆེན་རྒྱལ་མཚན་འཛིན། །གཡོན་ན་གཏེར་གྱི་ནེའུ་ལེ་བསྣམས། །སྐུ་ནི་གསེར་གྱི་འོད་ལས་མཛེས། །ཞལ་ནས་རིན་ཆེན་ཆར་པ་འབེབས། །ཐུགས་རྗེའི་ཕོངས་པ་ལས་སྒྲོལ་མཛོད། །སྐུ་ནི་རིན་ཆེན་རྒྱན་གྱིས་བརྒྱན། །བྱང་ཕྱོགས་རྒྱལ་པོར་སྐུ་ཡང་སྤྲུལ། །རྣམ་ཐོས་སྲས་སུ་མཚན་ཡང་གྲགས། །གཏེར་བདག་ཁྱོད་ལ་ཕྱག་འཚལ་བསྟོད། །བུམ་པ་བཟང་པོས་རྣམ་པར་བརྒྱན། །དཔག་བསམ་ཤིང་དང་རིན་ཆེན་ཤིང་། །རྫིང་བུ་བཟང་པོ་འདོད་འཇོའི་བ། །གཏེར་བདག་ཁྱོད་ལ་ཕྱག་འཚལ་བསྟོད། །ཛམྦྷ་ལ་ནི་གསེར་གྱི་མདོག །རྫུ་འཕྲུལ་རྟ་ཡི་སྟེང་ན་བཞུགས། །གཡོན་པས་ནེའུ་ལེ་གཡས་པ་ན། །རིན་ཆེན་བསྣམས་ལ་ཕྱག་འཚལ་བསྟོད། །གང་བ་བཟང་པོ་སྐུ་མདོག་སེར། །རྫུ་འཕྲུལ་རྟ་ཡི་སྟེང་ན་བཞུགས། །གཡོན་པས་ནེའུ་ལེ? བུམ་པ་བསྣམས་ལ་ཕྱག་འཚལ་བསྟོད། །ནོར་བུ་བཟང་པོ་སྐུ་མདོག་དཀར། །རྫུ་འཕྲུལ་རྟ་ཡི་སྟེང? གཡོན་པས་ནེའུ་ལེ? ནོར་བུ་བསྣམས་ལ་ཕྱག་འཚལ་བསྟོད།། ཀུ་བཻ་ར་ནི་སྐུ་མདོག་ནག །རྫུ་འཕྲུལ་རྟ་ཡི་སྟེང་ན་བཞུགས། །གཡོན་པས་ནེའུ་ལེ? རལ་གྲི་འཛིན་ལ? ཡང་དག་ཤེས་ནི་སྐུ་མདོག་དཀར། །རྫུ་འཕྲུལ་རྟ་ཡི་སྟེང་ན? གཡོན་པས་ནེའུ་ལེ? གསེར་གྲི་བསྣམས་ལ? འབྲོག་གནས་སྐུ་མདོག་ནག་པོ་ལ། །རྫུ་འཕྲུལ་རྟ་ཡི་སྟེང་ན་བཞུགས། །གཡོན་པས་ནེའུ་ལེ? མདུང་དམར་འཛིན་ལ? ལྔས་རྩེན་སྐུ་མདོག་སེར་སྐྱ་ལ། །རྫུ་འཕྲུལ་རྟ་ཡི་སྟེང་ན? གཡོན་པས་ནེའུ་ལེ་གཡས་པ་ན། །ཁང་བརྩེགས་འཛིན་ལ་ཕྱག་འཚལ་བསྟོད། །པི་ཙི་ཀུཎྜ་ལི་ནི་དཀར། །རྫུ་འཕྲུལ་རྟ་ཡི་སྟེང? གཡོན་པས་ནེའུ་ལེ? གྲི་ཕུབ་འཛིན་ལ་ཕྱག་འཚལ་བསྟོད། །གནོད་སྦྱིན་བྱེ་བའི་འཁོར་གྱིས་བསྐོར། །མདོག་མི་སྡུག་པ་སྣ་ཚོགས་ཏེ། །གཡོན་པ་ཐམས་ཅད་ནེའུ་ལེ་བསྣམས། །གཡས་ན་མཚོན་ཆ་སྣ་ཚོགས་འཛིན། །གཞན་གྱི་དཔུང་རྣམས་འཇོམས་པར་བྱེད། །གཏེར་བདག་ཁྱོད་ལ་ཕྱག་འཚལ་བསྟོད། །མགོན་པོ་འཁོར་བཅས་ཐམས་ཅད་ཀྱིས། །ཁམས་གསུམ་མ་ལུས་དབང་དུ་བསྡུས། །ཁྱོད་ནི་ནོར་བདག་ཆེན་པོ་སྟེ། །གཏེར་བདག་ཁྱོད་ལ་ཕྱག་འཚལ་བསྟོད། །ཐུགས་རྗེ་ཆེན་པོ་གནོད་སྦྱིན་སྐུ་སྤྲུལ་པའི། །རྒྱལ་ཆེན་རྣམ་མང་ཐོས་སྲས་བཙུན་མོ་སྲས། །ནང་བློན་གནོད་སྦྱིན་རྟ་བདག་སྡེ་དཔོན་བརྒྱད། །ཉི་ཤུ་རྩ་བརྒྱད་སྡེ་དཔོན་སུམ་ཅུ་གཉིས། །ལྗོངས་གནས་ཡུལ་འཁོར་སྐྱོང་དང་འཕྲོག་མ་བུ། །སྲིན་བདུད་མ་མོ་ཀླུ་བརྒྱད་སྣ་ཚོགས་གཟུགས། །གནོད་སྦྱིན་བྲན་གཡོག་འཁོར་བཅས་ཁྱེད་རྣམས་ཀྱིས། །རྡོ་རྗེ་འཆང་ཆེན་ཕྱག་ན་རྡོ་རྗེ་དང་། །སྤྱོད་མཛད་ཆོས་ཀྱི་རྡོ་རྗེ་ཀུན་ཏུ་བཟང་། །འགྲོ་བཟང་སྙིང་པོ་རིན་ཆེན་རྡོ་རྗེ་དང་། །ཁ་ཆེ་དགོན་པ་ཟངས་དཀར་ལོ་ཙཱ་བ། །གཡོར་པོ་ཇོ་སྟོན་བསོད་ནམས་རིན་ཆེན་དང་། །པདྨ་བཀྲ་ཤིས་རྟག་པ་ཇོ་བཟང་དང་། །བྱམས་པ་ལོ་ཙཱ་བསོད་ནམས་དབང་ཕྱུག་དང་། །བསོད་ནམས་སེང་གེ་རིན་ཆེན་སེང་གེ་སྟེ། །ཐམས་ཅད་མཁྱེན་པ་བུ་སྟོན་རིན་ཆེན་གྲུབ། །སངས་རྒྱས་ཀུན་དངོས་བླ་མ་དེ་རྣམས་ཀྱིས། །བསྟེན་བསྟེན་བསྒྲུབས་བསྒྲུབས་གསོལ་གསོལ་མཆོད་མཆོད་ནས། །བཀའ་དང་དམ་ལ་བཏགས་པའི་དམ་ཚིག་ཅན། །ཆོས་འཁོར་སྒྲུབ་པོ་སྐྱོང་བའི་ཐུགས་རྗེ་ཅན། །ཆོས་སྐྱོང་ཆེན་པོ་འཁོར་བཅས་ཁྱེད་རྣམས་ཀྱིས། །རྡོ་རྗེ་འཆང་བ་བླ་མའི་བཀའ་བཞིན་ཏུ། །སངས་རྒྱས་བསྟན་པ་འགྲོ་བའི་ཕན་བདེ་དར། །བཤད་སྒྲུབ་སྡེ་སྐྱོང་བསྟན་འཛིན་ཚེ་དཔལ་བརྟན། །ཁྱད་པར་སྒྲུབ་པའི་གནས་འདིར་རྟག་བཞུགས་ནས། །འགལ་རྐྱེན་ཉེར་འཚེ་རྒུད་པ་ཀུན་ཞི་ཞིང་། །མཐུན་རྐྱེན་སྦྱིན་སོགས་ཆོས་སྤྱོད་བཅུའི་འཇུག་པས། །དོན་གཉིས་བསྒྲུབ་ལ་ཚེ་ཡི་རིག་འཛིན་གྱིས། །རྟག་ཏུ་མིག་ནི་ཡ་མཚན་ལྟད་མོས་བྲེལ། །རྣ་བར་གཏམ་སྙན་འབའ་ཞིག་སྣར་དྲི་ཞིམ། །ལྕེ་ལ་རོ་བརྒྱ་ལྡན་པའི་བཟའ་བཏུང་མོད། །ལུས་ལ་རེག་འཇམ་མཛེས་པའི་གོས་རྒྱན་གསར། །མངའ་ཐང་འབངས་འཁོར་ནོར་ཕྱུགས་དར་ཟབ་འབྲུ། །རིན་ཆེན་བང་མཛོད་ཁྱོད་དང་མཉམ་པ་དང་། །ཡིད་ལ་ཅི་འདོད་བསམ་པའི་མོད་ཉིད་དུ། །ལྷུན་གྱིས་གྲུབ་པ་རྣམས་ཀྱི་དངོས་གྲུབ་སྩོལ། །ཞེས་དངོས་གྲུབ་བླངས་ཏེ། བསྟོད་པ་ནི། བཻ། འདོད་དགུའི་ཆར་འབེབས་བསམ་འཕེལ་ནོར་བུའི་དབང་། །རེ་བ་ཐམས་ཅད་སྟེར་བའི་དཔག་བསམ་ཤིང་། །སྨོན་པ་འཕྲལ་ལ་འགྲུབ་པའི་བུམ་པ་བཟང་། །ངལ་བསོས་དགེ་བ་ཁྱོད་ལ་བདག་བསྟོད་དོ། །དགའ་བའི་རིན་ཆེན་ཀུན་འབྱུང་རྒྱ་མཚོ་ཆེ། །སྐྱིད་པའི་མྱུ་གུས་རྟག་འགེངས་དབང་ཆེན་ས། །བདེ་བའི་དཔལ་འགྱེད་འཕགས་པ་ནམ་མཁའི་མཛོད། །གཏེར་བདག་ཆེན་པོ་ཁྱོད་ལ་བདག་བསྟོད་དོ། །འོད་ཀྱིས་ཉི་མ་ཕམ་བྱེད་གསེར་གྱི་སྐུ། །རྡོ་རྗེའི་ཁྲབ་བགོས་བདུད་ཀྱི་དཔུང་འཇོམས་ཤིང་། །སངས་རྒྱས་བསྟན་པ་ཀུན་ཏུ་སྐྱོང་མཛད་པའི། །རྣམ་ཐོས་སྲས་པོ་ཁྱོད་ལ་བདག་བསྟོད་དོ། །ཁམས་གསུམ་དབང་སྡུད་གཏེར་བུམ་གདོང་ལྔའི་ཁྲིར། །འགྱིང་བའི་ཕྱག་གཡས་ནོར་བུའི་རྒྱལ་མཚན་དང་། །ནོར་བུ་སྐྱུག་པའི་ནེའུ་ལེ་འཛིན་པ། །རྨུགས་འཛིན་རྒྱལ་པོ? ཅི་བསྒོའི་ལས་ལ་ཐོགས་མེད་འཕྲིན་ལས་པ། །དཔའ་ཞིང་རྟུལ་ཕོད་ལྷ་ཡི་གྱད་ཆེན་པོ། །གོས་སྔོན་གྱིས་མཛེས་ནོར་སྦྱིན་དམག་ཚོགས་ཀྱི། །སྡེ་དཔོན་འཁོར་བཅས་ཁྱོད་ལ་བདག་བསྟོད་དོ།། ཞེས་དང་། གཞན་ཡང་ཡིག་རྙིང་ལས་བྱུང་། བཻ། ཁྱོད་ནི་བྱང་ཆུབ་སེམས་དཔའ་རིན་ཆེན་མང་། །སྲིད་གསུམ་ལྷ་སྲིན་རྒུད་པ་བསལ་བའི་ཕྱིར། །འཇིག་རྟེན་སྐྱོང་མཛད་གནོད་སྦྱིན་ཆེར་སྤྲུལ་པའི། །ས་བཅུའི་དབང་ཕྱུག་གཏེར་བདག་ཁྱོད་ལ་བསྟོད། །སྔོན་ཚེ་མཁའ་ལྡིང་གཉིས་འགྱུར་ཀླུ་རྒྱལ་གྱིས། །འོད་སྲུང་གུས་བསྟེན་བསླབ་པའི་གཞི་ནོད་པས། །ཤཱཀ་ཐུབ་བསྟན་དར་སྨོན་ལམ་མཐུ་བཙན་པོར། །གནོད་སྦྱིན་གཙོ་བོར་གྱུར་པ་ཁྱོད་ལ་བསྟོད། །ལྷ་ཆེན་མང་དུ་ཐོས་པའི་དྲང་སྲོང་སྲས། །སྲིད་སྒྲུབ་མཚན་གསོལ་ལྕང་ལོ་ཅན་ཕུལ་ནས། །སྲིད་གསུམ་རྒྱལ་པོར་དབང་བསྐུར་གཙང་མའི་རིགས། །ལྷ་ཡི་དམག་དཔོན་ཆེན་པོ་ཁྱོད་ལ་བསྟོད། །སྒྲ་གཅན་དཔུང་གིས་ལྷ་ལ་རྒོལ་བའི་ཚེ། །ཁྱོད་སྐུ་རི་རབ་སྐེད་པར་ངལ་གསོ་བས། །མཐོང་བས་གཟི་བརྗིད་མི་བཟོད་ལྷ་མིན་གཡུལ། །སྐྲག་པས་ལྷ་རྣམས་དབུགས་དབྱུང་ཁྱོད་ལ་བསྟོད། །མགུལ་ཕྲེང་རབ་རྒོད་དམག་གི་ལྷ་ཡི་གནས། །འཕྲོག་གཉེར་མི་འཇིགས་སེང་གེ་ལ་ཆིབས་ནས། །གཟི་བརྗིད་ཆེན་པོས་ལྷ་མིན་ཕམ་མཛད་པ། །བསྟན་སྲུང་ཆེན་པོར་མངའ་གསོལ་ཁྱོད་ལ་བསྟོད། །ཁྱོད་ནི་རྡོ་རྗེ་ཐེག་པ་མ་ལུས་པའི། །དབང་བསྐུར་གཙང་མའི་གནས་ཀྱི་འོག་མིན་དུ། །འཇམ་དཔལ་སྤྲུལ་སོགས་དཀྱིལ་འཁོར་རྒྱ་མཚོའི་བདག །རིགས་ཀུན་འཁོར་འདས་བསྒྱུར་སོགས་ཁྱོད་ལ་བསྟོད། །སྔོན་ཚེ་སངས་རྒྱས་དཔག་མེད་སྐྱོབ་པའི་དྲུང་། །རིན་ཆེན་གདུགས་ཕུལ་བྱང་ཆུབ་སེམས་བསྐྱེད་མཐུས། །ལེགས་རབ་བརྒྱན་པའི་